钦定古今图书集成/理学汇编/学行典/第248卷 > 邝典
## 钦定古今图书集成/理学汇编/学行典/第248卷 > 邝典

按《江宁府志》：“邝典为府学诸生，训童子于大中桥。尹
氏夜卧馆中，群盗猝至，斧主人，门不得开，捽典，令呼
以入，典不可。盗以刃迫之，典大言曰：‘吾受主人请训
若子，乃为若辈启门以劫之，此岂复有人理耶？口不可开也’。”盗不得志，掠典衣被而缚之。逮明，主人出，乃
解其缚。人争重之。